**Paziņojums par sākotnējo sabiedrisko apspriešanu**

Vides pārraudzības valsts birojs 2021. gada 29. novembrī ir pieņēmis lēmumu Nr. 5-02/33 par ietekmes uz vidi novērtējuma procedūras piemērošanu Liepājas Speciālās ekonomiskās zonas SIA “DG TERMINĀLS” (turpmāk – LSEZ SIA “DG TERMINĀLS”) paredzētajai darbība, to skaitā, izmaiņām esošajā darbībā.

**Paredzētā darbība**: gumijas un plastmasas polimēru (atkritumu) pārstrādes iecirkņa uzstādīšana, naftas produktu atkritumu pārstrādes / reģenerācijas apjoma palielināšana un izmaiņas pārstrādes tehnoloģijā, izmaiņas esošajā darbība saistībā ar sortimenta, apjomu un citām izmaiņām.

**Paredzētās darbības ierosinātājs**: LSEZ SIA “DG TERMINĀLS” (reģ. Nr. 40003522112, jur. adrese: Pulvera iela 33, Liepāja, LV-3405).

**Paredzētās darbības norises vieta**: Pulvera iela 33, Liepāja, LV-3405 (zemes vienība ar kadastra apzīmējumu 17000100010).

Saskaņā ar Covid-19 infekcijas izplatības pārvaldības likumu (spēkā ar 2020. gada 10. jūniju), sabiedriskās apspriešana notiks neklātienes formā (attālināti) no 2022. gada 4. janvāra līdz 2022. gada 18. janvārim.

Sākotnējā sabiedriskās apspriešanas sanāksme notiks attālināti 2022. gada **4. janvārī plkst. 17.00**. Sanāksmei varēs pieslēgties, izmantojot sanāksmes dienā norādīto tīmekļa saiti un pievienošanās instrukciju, kas tiks publicētas SIA “Estonian, Latvian & Lithuanian Environment” tīmekļa vietnes [www.environment.lv](http://www.environment.lv) sadaļā *Aktualitātes*.

Sanāksmes laikā tiks sniegta prezentācija par paredzēto darbību. Sanāksme tiks ierakstīta, un ieraksts (t.sk. prezentācija) būs pieejams līdz 2022. gada 18. janvārim SIA “Estonian, Latvian & Lithuanian Environment” tīmekļa vietnē [www.environment.lv](http://www.environment.lv).

Ar sagatavotajiem materiāliem par paredzēto darbību var iepazīties:

1. papīra formātā Liepājas domes ēkā Rožu ielā 6;
2. Liepājas pilsētas pašvaldības tīmekļa vietnē: [www.liepaja.lv](http://www.liepaja.lv) ;
3. tīmekļa vietnē: [www.environment.lv/lv/aktualitates](http://www.environment.lv/lv/aktualitates).

Paziņojums par sākotnējo sabiedrisko apspriešanu 2021. gada 17. decembrī publicēts Liepājas reģionālajā laikrakstā “Kurzemes Vārds”.

Rakstiskus priekšlikumus par paredzētās darbības iespējamo ietekmi uz vidi var sūtīt Vides pārraudzības valsts birojam (Rūpniecības ielā 23, Rīga, LV – 1045, tālrunis: 67321173, fakss: 67321049, e-pasts: vpvb@vpvb.gov.lv, [www.vpvb.gov.lv](http://www.vpvb.gov.lv)) līdz 2022. gada 18. janvārim.